স্বাধীনতার এত বছরেও স্বীকৃতি বঞ্চিত খাগড়াছড়ির কিছু শহীদ পরিবার। তাঁদেরই একজন শহীদ যতীন্দ্র মোহন চক্রবর্তী। যাঁর লাশ পাওয়া যায়নি এখনো। একাত্তরের রণাঙ্গনে শহীদ হওয়ার ৪৭ বছর পরও মুক্তিযোদ্ধা হিসেবে স্বীকৃতি পাননি তাঁর পরিবারের সদস্যরা। ’৭২ সালে বঙ্গবন্ধুর দেওয়া দুই হাজার টাকার চেকই এখন পর্যন্ত একমাত্র স্বীকৃতি। পরিবারটি চরম দুঃখ-কষ্টের জীবনযাপন করছে। বারবার প্রধানমন্ত্রীর সঙ্গে সাক্ষাতের আবেদন করেও আমলাতান্ত্রিক জটিলতায় আটকে আছে।